उत्तर प्रदेश सरकार मे खेल एवं युवा मामले मंत्री चेतन चौहान ने कहा की जागरुकता के लिए हेल्थ कैंप लगातार चलते रहना चाहिए। मेरा अनुभव है कि गाँवों के मुक़ाबले शहर में बीमारियां ज्यादा होती थी। पर अब गांव में भी कई गंभीर बीमारियां होने लगी है। इसका कारण यह है कि हम लोगों ने मेहनत करना कम कर दिया है। अब लोग खेतों पर भी जाते हैं तो मोटरसाइकिल से जाते हैं। साइकिल चलाना, पैदल चलना बंद हो गया है। हम कह सकते हैं कि ज्यादा सुविधा लोगों को बीमार कर रही है। ऐसे में हेल्थ कैंप से ज्यादा जागररुक कर लोगों को बीमारियों के प्रति सचेत किया जा सकता है।